Source: http://www.zdruzenje-frank.si/zmaga-posojilojemalca-v-chf-na-vrhovnem-sodiscu-zdruzenje-frank-docakalo-pravico-vrhovno-sodisce-razveljavilo-sodbi-sodisc-prve-in-druge-stopnje-v-zadevi-zaradi-ugotovitve-nicnosti-kreditne-pogodb/
Timestamp: 2019-01-22 20:28:06+00:00

Document:
ZMAGA POSOJILOJEMALCA V CHF NA VRHOVNEM SODIŠČU: Združenje Frank dočakalo pravico - Vrhovno sodišče razveljavilo sodbi sodišč prve in druge stopnje v zadevi zaradi ugotovitve ničnosti kreditne pogodbe v CHF! | Združenje Frank
Posted on 18. 5. 2018 29. 5. 2018 AuthorD K
Združenje Frank več kot upravičeno slavi po današnji objavi razsodbe Vrhovnega sodišča RS. Le-to je v revizijski presoji potrdilo, da je bila presoja izpolnitve pojasnilne dolžnosti banke s strani nižjih sodišč pomanjkljiva!
Vrhovno sodišče je razveljavilo sodbi sodišč prve in druge stopnje v zadevi zaradi ugotovitve ničnosti kreditne pogodbe v švicarskih frankih ter zadevo vrnilo sodišču prve stopnje v novo sojenje.
Tožnik, fizična oseba, je v sporu z banko zahteval ugotovitev ničnosti kreditne pogodbe, ugotovitev neveljavnosti vknjižbe hipoteke in izbris neveljavne vknjižbe. Prvostopenjski sodišči sta tožnikov zahtevek zavrnili. Vrhovno sodišče je v revizijski presoji sicer potrdilo, da sklenitev kreditne pogodbe v tuji valuti ni nasprotovala prisilnim predpisom, da podlaga posla ni nedopustna ter da ni šlo za oderuški posel. Strinjalo pa se je s tožnikom, da je bila presoja izpolnitve pojasnilne dolžnosti banke s strani nižjih sodišč pomanjkljiva. Sodišči prvih dveh stopenj sta tožnikove trditve o neizpolnitvi pojasnilne dolžnosti zavrnili z razlago, da je kreditna pogodba vsebovala izjavo, da je tožnik seznanjen z valutnim tveganjem. Vrhovno sodišče je v zvezi s tem menilo, da pojasnilna dolžnost banke glede obstoja valutnega tveganja ni izčrpana že z vključitvijo tovrstne določbe v samo pogodbo, temveč je ključna presoja sodišča, izhajajoč iz načela vestnosti in poštenja, ali je bilo valutno tveganje tožniku v zadostni meri vsebinsko pojasnjeno. Pri presoji, ali je bila pojasnilna obveznost banke glede tovrstnega kredita zadostna, bo moralo prvostopenjsko sodišče upoštevati, da je pri sklenitvi pogodbe banka nastopala kot strokovnjak na bančnem področju, tožnik pa kot laik, ki posebnega predznanja in izkušenj s kreditnimi posli ni imel. Profesionalna skrbnost banko zavezuje k prizadevanju, da bo potrošnik sprejel informirano odločitev o sklenitvi pogodbe in da ga seznani s tveganji, ki so značilna za sklenjeni posel.
Prvostopenjsko sodišče se bo moralo v ponovljenem postopku opredeliti tudi do vsebine listin, ki naj bi dokazovale, da je bila banka seznanjena z določenimi informacijami o valutnem tveganju, ki jih ni razkrila, ter presoditi, ali je banka ravnala v skladu s priporočili Banke Slovenije o dobri poslovni praksi.
Če bo ob ponovni presoji ugotovljeno, da toženka pojasnilne dolžnosti ni pravilno izpolnila, bo treba opraviti še presojo nepoštenosti pogodbenega pogoja skladno s smernicami Sodišča Evropske unije, pri čemer se presoja dobro vero banke in obstoj morebitnega znatnega neravnotežja med pravicami in obveznostmi strank.
Priloga: Odločba II Ips 201/2017
Afera CHF: ESČP postavlja zakon o konverziji ter pravičnost in državljane pred pohlep bank!
Okrogla miza na temo CHF kreditov v hrvaškem parlamentu, 21. 12. 2018, spletna stran stranke Snaga
Spori posojil v frankih še naprej na sodiščih, Tax-Fin-Lex, 10. 12. 2018
Več kot 300 sporov glede posojil v frankih ostaja v presoji sodišč, MMC RTV SLO, STA, 8. 12. 2018
Izberite mesec januar 2019 (2) december 2018 (10) november 2018 (13) oktober 2018 (12) september 2018 (8) avgust 2018 (3) julij 2018 (9) junij 2018 (4) maj 2018 (19) april 2018 (8) marec 2018 (13) februar 2018 (5) januar 2018 (30) december 2017 (9) november 2017 (2) oktober 2017 (2) september 2017 (10) avgust 2017 (20) julij 2017 (6) junij 2017 (12) maj 2017 (11) april 2017 (8) marec 2017 (11) februar 2017 (5) januar 2017 (4) december 2016 (18) november 2016 (7) oktober 2016 (20) september 2016 (6) avgust 2016 (3) julij 2016 (1) junij 2016 (2) maj 2016 (8) april 2016 (3) marec 2016 (6) februar 2016 (3) januar 2016 (13) december 2015 (9) november 2015 (27) oktober 2015 (5) september 2015 (2) avgust 2015 (4) julij 2015 (1) junij 2015 (12) maj 2015 (4) april 2015 (2) marec 2015 (19) februar 2015 (33) januar 2015 (4) oktober 2008 (1)

References: sodišče 
 sodišče 
 sodišče 
 sodišče 
 sodišče 
 sodišče